Adam Kszczot

Adam Kszczot (s. 2. syyskuuta 1989) on puolalainen 800 metrin juoksija. Hänen ennätyksensä on 1.43,30, jonka hän juoksi 10. syyskuuta 2011 Rietissä.

Kszczot oli neljäs Torinon sisäratojen EM-kilpailuissa 2009 ja osallistui myös Berliinin MM-kilpailuihin 2009, muttei päässyt siellä loppukilpailuun. Samana vuonna hän voitti kultaa alle 23-vuotiaiden EM-kilpailuissa ennen maanmiestään Marcin Lewandowskia. Kszczot voitti pronssia Dohan sisäratojen MM-kilpailuissa 2010. Barcelonan EM-kilpailuissa 2010 hän sijoittui Marcin Lewandowskin voittamassa kilpailussa kolmanneksi ajalla 1.47,22.

Pariisin EM-hallikilpailuissa 2011 Kszczot voitti 800 metrin juoksun ja Lewandowski sijoittui toiseksi. Vuonna 2011 hän voitti toistamiseen kultaa alle 23-vuotiaiden EM-kilpailuissa. Saman vuoden Daegun MM-kilpailuissa hän oli kuudes. Istanbulin sisäratojen MM-kilpailuissa 2012 Kszczot sijoittui neljänneksi. Saman vuoden Lontoon olympialaisissa hän karsiutui 800 metrin välierissä. Göteborgin EM-hallikilpailuissa 2013 Kszczot voitti 800 metrin juoksun, mutta karsiutui välierissä Moskovan MM-kilpailuissa. Hän sijoittui toiseksi Sopotin MM-hallikilpailuissa 2014. Hän kuului Puolan joukkueeseen, joka saavutti IAAF World Relays -kilpailuissa hopeaa 4 × 800 metrin viestissä 2014 ja 2015. Hän sai 800 metrillä hopeaa Pekingin MM-kilpailuissa 2015 ajalla 1.46,08. Amsterdamin EM-kilpailuissa 2016 Kszczot ja Lewandowski ottivat 800 metrillä Puolalle kaksoisvoiton. Rio de Janeiron olympialaisissa 2016 Kszczot karsiutui 800 metrin välierissä.

Kszczot voitti sisäratojen Euroopan-mestaruuden 800 metrillä Belgradissa 2017 ajalla 1.48,87. IAAF World Relays -kilpailuissa hän sai Puolan joukkueessa pronssia 4 × 800 metrin viestissä 2017. Lontoon MM-kilpailuissa 2017 hän saavutti 800 metrillä hopeaa ajalla 1.44,95. Hän voitti sisäratojen maailmanmestaruuden 800 metrillä Birminghamissa 2018 ajalla 1.47,47. Myöhemmin samana vuonna hän voitti 800 metrin Euroopan-mestaruuden Berliinissä ajalla 1.44,59. Dohan MM-kilpailuissa 2019 hän karsiutui 800 metrin välierissä. Hän sijoittui samalla matkalla neljänneksi Toruńin sisäratojen EM-kilpailuissa 2021.

Lähteet

Aiheesta muualla 

Puolalaiset keskimatkojen juoksijat
Vuonna 1989 syntyneet
Elävät henkilöt